มาเดินช้อปปิ้งตั้งแต่เซ็นทรัล ปิ่นเกล้า ข้ามมาฝั่งเมเจอร์ ปิ่นเกล้า จะมีแหล่งช้อปปิ้งเสื้อผ้า รองเท้า ชื่อปิ่นทอง พลาซ่า ด้านในสุดจะเป็นร้านส้มตำร้านตะบันตำ ผ่านมาเห็นคนมาทานเยอะดี มาลองซะหน่อย

เมนูแผ่นยาวมีให้เลือกหลายเมนู สั่งตำถาดไทย ราคา 170 บาท ในถาดมาเสิร์ฟมีทั้งปลาดุกฟู  ไก่ทอด ส้มตำทอด หมูยอ แคบหมู ไข่เค็ม กุ้งย่าง เส้นหมี่ ขนมจีน รสชาติส้มตำเปรี้ยวไปนิด เส้นมะละกอไม่กรอบเท่าไหร่ ไก่ทอดกรอบนอกนุ่มใน ปลาดุกฟูไม่กรอบ เส้นมะละกอทอดก็เหนียวๆ กุ้งย่างเนื้อหวานดี สรุปรสชาติไม่โดดเด่น พวกของทอดอย่างปลาดุกฟู ส้มตำทอดไม่กรอบ แต่จัดวางดูน่าทาน 

ไก่ทอด ไก่ทอดเนื้อแน่น หนังกรอบๆ อมน้ำมันนิดหน่อยน่าจะเพิ่งทอด เสิร์ฟพร้อมน้ำจิ้มเปรี้ยวๆ หวานๆ

ร้านนี้จัดวางอาหารน่าทาน รสชาติกลางๆ ราคาไม่แพงมาก เปิดเพลงชิลๆ อาหารได้ไว บริการโอเค